લખનઉ, 9 મેઃ દેશભરમાં ગુજરાતના મુખ્યમંત્રી અને ભાજપના પીએમ પદના ઉમેદવાર નરેન્દ્ર મોદી જનસભાઓ સંબોધી રહ્યાં છે. એક દિવસમાં તેઓ ચારથી પાંચ રેલી સંબોધીને દેશભરમાં ભાજપ તરફી માહોલ ઉભો કરવા તથા વધુમાં વધુ જનમેદની સુધી પહોંચવાનો પ્રયાસ કરી રહ્યાં છે. પરંતુ જો તમે તેમની આ રેલીઓનો આંકડો સાંભળશો તો ખરેખર ચોંકી જશે. જી હાં, આજે અમિત શાહે પત્રકાર પરિષદમાં મોદીએ દેશભરમાં કેટલી રેલીને સંબોધી છે, તે અંગેનો આંક રજૂ કર્યો હતો. એ આંક અનુસાર મોદીએ અત્યારસુધીમાં 25 રાજ્યોનો ચૂંટણી પ્રવાસ કર્યો છે અને 487 જેટલી રેલીઓને સંબોધી છે.